Diari Oficial de la Generalitat Valenciana


Sumari del DOGV 5405, del 12-12-2006 (2006/13047)

Bases per a l'adaptació del règim jurídic del personal laboral de l'Ajuntament de Benifaió a la naturalesa funcionarial dels llocs de treball que ocupa.
--------------------------------------------------------------------------------------------------------------------------------------------------------

### Dades del document

Número de DOGV
:   5405

Data del DOGV
:   12-12-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13471


Data del document
:   30-10-2006

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * concurs administratiu
    * administració local
    * personal contractat
    * funcionari
    * qualificació del personal

Bases per a l'adaptació del règim jurídic del personal laboral de l'Ajuntament de Benifaió a la naturalesa funcionarial dels llocs de treball que ocupa. [2006/F13556]  
Es fa públic que la Junta de Govern Local, en la sessió del dia 18 d'octubre del 2006, ha acordat aprovar les següents  
Bases per a l'adaptació del règim jurídic del personal laboral de l'Ajuntament de Benifaió a la naturalesa funcionarial dels llocs de treball que ocupa  
Primera. Objecte  
La present convocatòria té com a objecte l'adaptació del règim jurídic del personal laboral de l'Ajuntament de Benifaió a la naturalesa funcionarial dels llocs de treball que ocupa, a través de cursos, de conformitat amb el que establix la disposició addicional desena del Text Refós de la Llei 10/1998, de 28 de desembre, de mesures fiscals, de gestió administrativa i financera i d'organització de la Generalitat Valenciana.  
Segona. Condicions dels aspirants  
Per a ser admesos als cursos els aspirants hauran de sol·licitar-ho en termini hàbil i estar compresos en algun dels supòsits següents:  
a) Ser personal contractat laboral fix al servici de l'Ajuntament de Benifaió i ocupar amb caràcter definitiu un lloc classificat de naturalesa funcionarial en les relacions de llocs de treball.  
b) Ser personal contractat laboral fix al servici de l'Ajuntament de Benifaió i trobar-se en qualsevol tipus d'excedència, sempre que els llocs pertanyents a la categoria professional a què tinguen dret al reintegrament estigueren classificats de naturalesa funcionarial, o els haguera correspost en l'actualitat estar classificats com a tals.  
Tercera. Calendari de presentació de sol·licituds, admissió dels aspirants i inici dels cursos  
Els que desitgen prendre part del procés d'adaptació objecte d'esta convocatòria, hauran de fer-ho constar per mitjà de sol·licitud.  
Les instàncies per a sol·licitar prendre part en la present convocatòria es dirigiran a l'alcaldessa-presidenta de l'Ajuntament de Benifaió, es presentaran en el Registre General de l'ajuntament, o en la forma determinada en l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, i pot utilitzar-se la instància-model que es facilitarà en les oficines municipals situades en la plaça de l'Ajuntament, número 15, planta segona, de 9 a 14.30 hores, durant el termini de 20 dies naturals, comptats a partir del següent al de la publicació d'esta convocatòria en el Boletín Oficial del Estado.  
Acabat el termini de presentació de sol·licituds, per resolució, es declararà aprovada la llista d'admesos i exclosos. La dita resolució es publicarà en el Butlletí Oficial de la Província, Diari Oficial de la Generalitat Valenciana i tauler d'edictes de l'ajuntament, indicarà el termini de 10 dies per a esmena de defectes pels aspirants exclosos. Així mateix, en el termini esmentat els interessats podran presentar qualsevol reclamació pertinent. La publicació de la dita resolució serà determinant dels terminis a l'efecte de possibles impugnacions o recursos. Els errors de fet podran esmenar-se en qualsevol moment, d'ofici o a petició dels interessats.  
Si no es produïra reclamació, suggeriment o petició de cap esmena, la resolució provisional esdevindrà definitiva automàticament.  
L'ajuntament determinarà el calendari de celebració dels esmentats cursos, règim horari i lloc de realització d'estos. Així mateix es designarà el professorat que impartirà els cursos.  
Cada sol·licitant haurà de participar en el curs i proves d'avaluació que corresponguen al seu grup de titulació, amb independència que el lloc que ocupe siga d'administració general o especial.  
Quarta. Desenvolupament dels cursos  
Duració dels cursos  
Les hores lectives de duració dels cursos d'esta convocatòria són la que a continuació s'indica, segons el grup de titulació a què es dirigisquen:  
Grups de titulació Hores  
Grup A 65 h.  
Grup B 55 h.  
Grup C 30 h.  
Grup D 25 h.  
Grup E 15 h.  
Assistència a cursos  
Per a poder adquirir la condició de funcionari de carrera a través del procediment establit en la present convocatòria, serà requisit indispensable l'assistència a un 85% com a mínim, de la duració total del curs selectiu a què s'estiga adscrit, sense perjuí del supòsit de malaltia, degudament acreditada.  
Avaluacions continuades  
La Comissió Qualificadora dels cursos selectius d'esta convocatòria realitzarà un avaluació continuada del personal adscrit.  
Qualificació de les proves  
Les avaluacions continuades, seran valorades per la Comissió Qualificadora de 0 a 10 punts.  
Per a la superació del procés selectiu i, per tant, per a adquirir la condició de funcionari de carrera després del corresponent nomenament preceptiu, haurà d'obtindre's la qualificació d'apte.  
La qualificació d'apte s'obtindrà quan s'aconseguisca una puntuació igual o superior a 5 punts, resultant de sumar la mitjana de les qualificacions obtingudes en les distintes avaluacions.  
Cinquena. Publicitat de les llistes d'aprovats  
Finalitzats els cursos selectius, la Comissió Qualificadora farà pública la relació d'aspirants amb expressió de la qualificació d'apte o no apte, i elevarà la dita relació a l'Alcaldia-Presidència, remetent a esta, així mateix, l'acta de l'última sessió.  
Sisena. Nomenament dels que superen el procés  
Finalitzat el procés d'adaptació a què es referix esta convocatòria en cada un dels grups de titulació que corresponga, els que superen els cursos seran nomenats simultàniament funcionaris o funcionàries de carrera, i prendran possessió en els llocs de treball que ocupen, prèvia acreditació d'estar en possessió del títol requerit en el respectiu grup de titulació.   
Setena. Voluntarietat del procés  
La participació del personal en el present procés d'adaptació és voluntària.  
Aquelles persones que no prenguen part en el procés o no el superen, si és el cas, romandran en els llocs de treball que exercisquen.  
Huitena. Tribunal  
El tribunal cridat a la selecció estarà constituït pels següents membres amb veu i vot:  
. President: el de la corporació o membre d'esta en qui delegue.  
. Secretari: la secretària general de la corporació o funcionari d'esta en qui delegue.  
. Vocals:   
· Un representant de l'administració del Consell designat per la Conselleria de Justícia i Administracions Públiques.   
· Un funcionari de carrera de l'ajuntament amb titulació igual o superior a la requerida per a les places que es convoquen nomenat pel president de la corporació.  
· Un regidor d'este ajuntament, amb titulació igual o superior a la requerida per a les places que es convoquen, nomenat pel president de la corporació.  
· Un representant del personal de l'ajuntament de titulació igual o superior a la requerida per a les places que es convoquen designat pel Comité d'Empresa de l'ajuntament.  
· Un representant proposat conjuntament per les organitzacions sindicals representades en la Comissió Negociadora del Personal Laboral, amb titulació igual o superior a la requerida per a les places que es convoquen.  
La designació dels membres del tribunal inclourà la dels respectius suplents.  
A l'efecte del que disposa l'annex IV del Reial Decret 462/2002, de 24 de maig, el tribunal que actue en esta prova selectiva tindrà la categoria 3a de les arreplegades en aquell. El tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, sent necessària, en tot cas, la del president i del secretari o dels que els substituïsquen.  
Les decisions es prendran per majoria de vots dels membres presents, resolent, en cas d'empat, el vot del que actue com a president.  
Els membres del tribunal podran ser recusats pels aspirants de conformitat amb el que preveu l'article 28 de la Llei sobre Règim Jurídic de les Administracions Públiques i del Procediment Administratiu Comú.  
Cosa que es fa pública perquè se'n prenga coneixement general.  
Benifaió, 30 d'octubre de 2006.. L'alcalde accidental: José Luis Monrabal March.